2002/448/EHTY: Euroopan Parlamentin päätös, tehty 10 päivänä huhtikuuta 2002, vastuuvapaudesta Euroopan hiili- ja teräsyhteisön (EHTY) varainhoitovuoden 2000 talousarvion toteuttamisesta - Euroopan parlamentin päätöslauselma, joka sisältää huomautukset, jotka ovat erottamaton osa päätöstä vastuuvapaudesta Euroopan hiili- ja teräsyhteisön (EHTY) varainhoitovuoden 2000 talousarvion toteuttamisesta



Virallinen lehti nro L 158 , 17/06/2002 s. 0035 - 0042



Euroopan Parlamentin päätös, tehty 10 päivänä huhtikuuta 2002, vastuuvapaudesta Euroopan hiili- ja teräsyhteisön (EHTY) varainhoitovuoden 2000 talousarvion toteuttamisesta (2002/448/EY) EUROOPAN PARLAMENTTI, joka - ottaa huomioon Euroopan hiili- ja teräsyhteisön tilinpäätöksen 31. joulukuuta 2000(1) ja sitä koskevan tilintarkastustuomioistuimen kertomuksen(2), - ottaa huomioon tilintarkastustuomioistuimen EHTY:n varainhoitovuotta 2000 koskevan vuosikertomuksen (mukaan lukien EHTY:ä koskeva tarkastuslausuma) sekä komission vastaukset (C5-0043/2002)(3), - ottaa huomioon EHTY:n perustamissopimuksen ja erityisesti sen 78 g artiklan, - ottaa huomioon työjärjestyksen 93 artiklan ja liitteen V, - ottaa huomioon talousarvion valvontavaliokunnan mietinnön (A5-0079/2002), 1. myöntää komissiolle vastuuvapauden EHTY:n varainhoidosta niiden määrien osalta, jotka liittyvät varainhoitovuoden 2000 talousarvion toteuttamiseen ja jotka on esitelty jäljempänä liitteessä; 2. esittää huomionsa liitteenä olevassa päätöslauselmassa; 3. kehottaa puhemiestä välittämään tämän päätöksen ja sen erottamattomana osana olevan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan investointipankille ja EHTY:n neuvoa-antavalle komitealle sekä julkaisemaan ne Euroopan yhteisöjen virallisessa lehdessä (L-sarja). Pääsihteeri Julian Priestley Puhemies Pat Cox (1) EYVL C 185, 30.6.2001, s. 2. (2) EYVL C 363, 19.12.2001, s. 40. (3) EYVL C 366, 20.12.2001, s. 1. LIITE EHTY:n tase 31. joulukuuta 2000 >TAULUKON PAIKKA> >TAULUKON PAIKKA> 31. JOULUKUUTA 2000 PÄÄTTYVÄN VARAINHOITOVUODEN TULOSLASKELMA >TAULUKON PAIKKA> >TAULUKON PAIKKA> EHTY:N TOIMINTATALOUSARVION TOTEUTUS >TAULUKON PAIKKA> Euroopan parlamentin päätöslauselma, joka sisältää huomautukset, jotka ovat erottamaton osa päätöstä vastuuvapaudesta Euroopan hiili- ja teräsyhteisön (EHTY) varainhoitovuoden 2000 talousarvion toteuttamisesta EUROOPAN PARLAMENTTI, joka - ottaa huomioon EHTY:n perustamissopimuksen 78 g ja 97 artiklan, - ottaa huomioon Euroopan yhteisön perustamissopimukseen liitetyn, Nizzassa 26. helmikuuta 2001 sovitun pöytäkirjan EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta(1), - ottaa huomioon komission talous- ja raha-asioiden pääosaston (rahoitustoimintayksikön) julkaiseman kertomuksen EHTY:n varainhoidosta vuodelta 2000, - ottaa huomioon EHTY:n tilinpäätöksen 31. joulukuuta 2000(2) ja sitä koskevan tilintarkastustuomioistuimen kertomuksen(3), - ottaa huomioon 21. joulukuuta 1977 annetun varainhoitoasetuksen 89 artiklan 7 kohdan, jonka mukaisesti kaikkien yhteisön toimielinten on toteutettava kaikki aiheelliset toimenpiteet antaakseen vastauksen vastuuvapautta koskevissa päätöksissä esitettyihin huomautuksiin, - ottaa huomioon tilintarkastustuomioistuimen EHTY:n varainhoitovuotta 2000 koskevan vuosikertomuksen (mukaan lukien EHTY:ä koskeva tarkastuslausuma) sekä komission vastaukset (C5-0043/2002)(4), - ottaa huomioon 21. marraskuuta 2001 talousarviomenettelyn kolmikantaneuvottelujen yhteydessä hyväksytyn Euroopan parlamentin, neuvoston ja komission yhteisen lausuman EHTY:n jälkeisistä järjestelyistä(5), - ottaa huomioon 5. maaliskuuta 2002 annetun neuvoston suosituksen (C5-0124/2002), - ottaa huomioon neuvoston 20. heinäkuuta 1998(6) ja 21. kesäkuuta 1999(7) antamat päätöslauselmat, - ottaa huomioon komission tiedonannon neuvostolle, Euroopan parlamentille, EHTY:n neuvoa-antavalle komitealle, talous- ja sosiaalikomitealle ja alueiden komitealle: EHTY:n perustamissopimuksen voimassaolon päättyminen - Rahoitustoiminta vuoden 2002 jälkeen [KOM(2000) 518], joka sisältää ehdotuksia neuvoston päätöksiksi ja jota on nyt muutettu Nizzan sopimukseen liitetyn pöytäkirjan ottamiseksi huomioon [KOM(2001) 121], - ottaa huomioon komission esittämän seurantakertomuksen varainhoitovuodelta 1999 KOM(2001) 735, - ottaa huomioon talousarvion valvontavaliokunnan mietinnön (A5-0079/2002), A. ottaa huomioon, että EHTY on perustamissopimuksensa päättymistä silmällä pitäen lopettanut uusien ottolainavaroihin perustuvien lainojen myöntämisen vuodesta 1997 alkaen eikä ole toteuttanut lainaustoimintaa vuonna 2000, vaikka jäljellä olevia lainoja oli 31. joulukuuta 2000 edelleen 1851 miljoonaa euroa ottolainavaroista ja 130 miljoonaa euroa omista varoista, B. ottaa huomioon, että EHTY rahoitti toimintatalousarviostaan vuonna 2000 edelleen tutkimusta 81 miljoonalla eurolla ja työntekijöiden uudelleensijoittamista 31 miljoonalla eurolla sekä hiiliteollisuuden sosiaalitoimia koskevaa Rechar-ohjelmaa 19 miljoonalla eurolla, C. ottaa huomioon, että 1. tammikuuta 1998 alkaen EHTY:n hiili- ja terästuotemaksu, joka siihen asti oli yksi EHTY:n talousarvion pääresursseista, laskettiin komission toimesta nollaan prosenttiin, D. ottaa huomioon, että EHTY:n pääasiallisia rahoituslähteitä ovat nyt eri varausten hallinnoinnin nettotase ja toteuttamatta jääneiden sitoumusten peruutukset, E. ottaa huomioon, että EHTY:n tase, joka on vuodesta 1997 alentunut jatkuvasti, on vähentynyt 504 miljoonaa euroa vuodesta 1999 siten, että lainat luottolaitoksille ja asiakkaille muodostavat 54,1 prosenttia kokonaisvaroista vuonna 2000, F. ottaa huomioon, että tuloslaskelma osoitti 75,3 miljoonan euron vähentymistä edelliseen vuoteen verrattuna siten, että rahoitustoiminnan nettotappio oli vähentynyt 42 miljoonasta 24 miljoonaan euroon, kun taas tulopuolella korkotulot olivat laskeneet 254 miljoonasta 249 miljoonaan euroon, ja toimintatalousarvioon liittyvät tulot olivat pudonneet 105 miljoonasta 75 miljoonaan euroon, G. ottaa huomioon, että varaustason odotetaan 23. heinäkuuta 2002 mennessä vastaavan sataprosenttisesti sellaisia jäljellä olevia lainoja, joilla ei ole valtiontakausta, ja että 31. joulukuuta 2000 takuurahastossa oli 565 miljoonaa euroa eli 98,8 prosenttia kyseisistä lainoista, H. ottaa huomioon, että Eurooppa-neuvoston Amsterdamissa 16. ja 17. kesäkuuta 1997 hyväksymässä päätöslauselmassa kasvusta ja työllisyydestä sekä edellä mainitussa 21. kesäkuuta 1999 annetussa neuvoston päätöslauselmassa EHTY:n tulevaisuudesta esitetään, että jäljellä olevista varauksista saatavat tulot käytetään hiili- ja terästeollisuuteen liittyvien toimintojen tutkimusrahastoon, I. ottaa huomioon, että komissio ilmoitti edellä mainitussa tiedonannossaan [KOM(2000) 518], että EHTY:n perustamissopimuksen voimassaolon päättyessä vuonna 2002 EHTY:n varat ovat noin 1,6 miljardia euroa, J. ottaa huomioon, että jäljellä olevan velan maksun jälkeen jäävä summa pitäisi katsoa Euroopan unionin talousarviossa ns. omiksi varoiksi, joista pitäisi kertyä vuosittain korkoa noin 45 miljoonaa euroa, joka pitäisi osoittaa hiili- ja terästeollisuuteen liittyvään tutkimukseen (tutkimuksen puiteohjelmaan kuulumattomaan toimintaan), K. ottaa huomioon, että EHTY:n perustamissopimuksen voimassaolon päättyminen 23. heinäkuuta 2002 merkitsee EHTY:yn liittyvien oikeudellisten säännösten ja menettelyjen poistumista kokonaisuudessaan sekä kyseisellä sopimuksella perustetun neuvoa-antavan komitean hajottamista, L. ottaa huomioon, että tilintarkastustuomioistuin hyväksyi 10. lokakuuta 2001 EHTY:n vuosikertomuksen varainhoitovuodelta 2000, M. ottaa huomioon, että tilintarkastustuomioistuin totesi EHTY:n tilinpäätöksen 31. joulukuuta 2000 antavan oikean kuvan EHTY:n varoista ja taloudellisesta tilanteesta 31. joulukuuta 2000 sekä sen toiminnan tuloksesta samana päivänä päättyneeltä varainhoitovuodelta, N. ottaa huomioon, että tilintarkastustuomioistuin totesi, että toimien laillisuus ja asianmukaisuus on kaiken kaikkiaan varmistettu riittävästi, ja ehdotti myönteistä tarkastuslausumaa, 1. panee tyytyväisenä merkille EHTY:n toiminnan päättämisessä tapahtuneen edistymisen, etenkin mitä tulee lainoihin ja korkotukiin; pitää kuitenkin valitettavana, että oikeusperustan sopimisessa EHTY:n toimintaa korvaavalle uudelle hiili- ja teräsalan tutkimusrahastolle on ilmennyt viipeitä; 2. panee merkille, että uudelleensijoitustukea koskevissa menoennusteissa vuodeksi 2000, jotka perustuivat jäsenvaltioiden toimittamiin arvioihin, yliarvioitiin todelliset menot 46 prosentilla ja että tästä seurauksena ollut ylijäämä on yhdessä sitoumusten peruuntumisen kanssa myötävaikuttanut vakavaraisuussuhteen paranemiseen edelleen; 3. hyväksyy komission toteamuksen siitä, että on mahdotonta arvioida EHTY:n perustamissopimuksen todellista vaikutusta talouden kasvuun, työllisyyteen ja elintasoon erillään monista muista asiaan liittyvistä tekijöistä, mutta kehottaa komissiota julkaisemaan kirjasen, jossa esitetään yhteenveto EHTY:n toiminnasta aina sen perustamisesta alkaen; 4. kehottaa komissiota julkaisemaan mahdollisimman pikaisesti myös EHTY:n rahoittaman tutkimuksen ja etenkin hiilialan tutkimusohjelman yleisarvioinnin sekä ilmoittamaan uusien hiilialan tutkimushankkeiden valintakriteerit, kuten teräsalalla on jo tehty; katsoo, että tällaiset arvioinnit ovat välttämätön perusta uuden hiili- ja teräsalan tutkimusrahaston toiminnalle; 5. panee merkille, että 23. heinäkuuta 2002 jälkeen jäljellä olevat lainat, joilla ei ole hallituksen tai jäsenvaltion takausta, katetaan sataprosenttisesti EHTY:n varauksista; antaa tunnustusta komission harkitsevalle varainhoitostrategialle EHTY:n perustamissopimuksen päättymisen edellä; 6. panee merkille edistymisen hallintomenojen leikkaamisessa, josta on mainittu asiakirjassa "Expiry of the ECSC Treaty: Impact on the Administrative Costs at the Commission", jonka komission jäsen Schreyer toimitti talousarvion valvontavaliokunnalle 8. maaliskuuta 2001; pyytää komissiota ilmoittamaan Euroopan parlamentille vuotuisen politiikkastrategiansa (2003) tuloksista, mitä tulee EHTY:n toiminnan hallinnointia tällä hetkellä hoitavan henkilöstön uudelleensijoittamiseen; 7. panee tyytyväisenä merkille edistymisen siinä, miten EHTY:n toiminnan yhteydessä saatua kokemusta on siirretty talous- ja sosiaalikomitealle, ja tukee komissiota sen pyrkimyksissä edistää sellaista teollisuuden muutoksiin liittyviä asioita käsittelevää uutta toimintarakennetta talous- ja sosiaalikomiteassa, johon sisällytetään hiili- ja terästeollisuuden parissa syntyneet parhaat käytännöt; 8. kehottaa komissiota aloittamaan ehdokasvaltioiden kanssa neuvottelut niiden osallistumisedellytyksistä uuteen tutkimusrahastoon heti, kun rahasto on perustettu; pyytää komissiota ilmoittamaan Euroopan parlamentille kyseisissä neuvotteluissa tapahtuneesta edistymisestä; 9. pyytää komissiota selittämään viipeet, jotka liittyvät virkamiesten lainoja koskevien tilien parantamiseen ja etenkin niiden puuttuvien raporttien esittämiseen, jotka se vastauksessaan tilintarkastustuomioistuimen EHTY:n varainhoitovuotta 2000 koskevan vuosikertomuksen 22 kohtaan lupasi antaa vuoden 2001 loppuun mennessä; 10. panee tyytyväisenä merkille tilintarkastustuomioistuimen myönteisen arvion siitä, miten komissio on hoitanut EHTY:n talousarviota varainhoitovuonna 2000, ja sen, että komissio on ottanut käyttöön suorituskyvyn mittausjärjestelmän, joka on osoittanut, että varainhoitovuonna 2000 rahavarojen keskimääräinen tuotto oli 4,72 prosenttia; katsoo kuitenkin, että tähän tuottoasteeseen pitäisi seuraavina varainhoitovuosina liittää tuoton viitemäärä, jos tilintarkastajien on määrä tuottaa mielekäs arviointi; 11. kehottaakin komissiota toimittamaan Euroopan parlamentille ja neuvostolle ehdotuksen rahoitusvarojen investointisuuntaviivoista ja tuottotavoitteesta sen johdolla - kyseeseen tulisivat erityisesti ne varat, joita hoitaa tällä hetkellä EHTY, mutta joista tulee ehdotetun hiili- ja teräsalan tutkimusrahaston tulolähde; ehdottaa, että tuottotavoite sidotaan valtionobligaatioiden keskimääräisen tuoton objektiiviseen laskentaan EU:ssa; 12. pyytää komissiota myös tekemään selkoa toimista, joihin se aikoo ryhtyä varmistaakseen, että kaikki tästä varainhoidosta saatavat tulot rajoitetaan tarkasti tutkimusrahastoon, eikä niitä ohjata yleiseen talousarvioon; 13. kehottaa jälleen kerran komissiota varmistamaan mahdollisimman laajan avoimuuden ja ilmoittamaan tiedoista, joilla on vaikutusta EHTY:n varojen arvoon; 14. korostaa, että Euroopan parlamentti seuraa EHTY:n päättymisen jälkeenkin edelleen veronmaksajien varojen tehokasta käyttöä, etenkin mitä tulee hiili- ja teräsalan tutkimukseen. (1) EYVL C 80, 10.3.2001, s. 67. (2) EYVL C 185, 30.6.2001, s. 2. (3) EYVL C 363, 19.12.2001, s. 40. (4) EYVL C 366, 20.12.2001, s. 1. (5) SN 4609/01 rev 1. (6) EYVL C 247, 7.8.1998, s, 5. (7) EYVL C 190, 7.7.1999, s. 1.